Գեորգե Հաջի

Գեորգե Հաջի (, ), ռումինացի ֆուտբոլային կիսապաշտպան, արժանացել է Ռումինիայի 20֊րդ դարի լավագույն ֆուտբոլիստի կոչման, համարվում է ՖԻՖԱ 100 ցանկի անդամ։ 2001 թվականից սկսած աշխատում է մարզիչ։

Որպես խաղացող հայտնի է դարձել իր ձախ ոտքով հզոր և դիպուկ հարվածներով, որից հետո գնդակը թռչում էր անսպասելի ուղղությամբ, շատ լավ տեսնում էր խաղադաշտը, ուներ հզոր տեխնիկա, օժտված էր դիսպետչերական ունակություններով։

Խաղացողի կարիերա

Ռումինիա 
Գեորգեն համարում է Կոնստանցիայի «Ֆարուլ» ֆուտբոլային ակումբի սան, նաև զբաղվել է բուխարեստական «Լուչաֆերուլ»֊ում։ Այնուհետև նրա առջև ընտրություն դրվեց, որտեղ շարունակել կարիերան. մայրաքաղաքային «Սպորտուլ»֊ում, թե Կրայովայի «Ունիվերսիտատյա»֊ում, և նա ընտրեց առաջին տարբերակը։ 1986 թվականին լինելով «Ստյաուա» ռումինական ակումբի առաջնորդ, կարողացավ նվաճել Չեմպիոնների գավաթը և Եվրոպայի Սուպերգավաթի վերջին խաղում «Սպորտուլա»֊ն վարձավճարով գնեց Հաջիին, ով և խփել էր խաղի միակ գնդակը Կիևի Դինամոյի դարպասը։ Այսպիսի անկրկնելի հանդիպումից հետո «Ստյաուա»֊ն նրան պահեց իր մոտ ևս 3 տարով, որի ժամանակ ակումբը եռակի անգամ իրականացրեց ոսկե դուբլ և մեկ անգամ էլ հասավ չեմպիոնների գավաթի եզրափակիչ փուլ։

Իսպանիա և Իտալիա 
1990 թվականին Հաջին պայմանագիր կնքեց մադրիդյան Ռեալ֊ի հետ, որը նրա համար վճարեց 4 300 000 $։ Սակայն երկու մրցաշրջանների արդյունքում, որի ընթացքում ակումբը չնվաճեց և ոչ մի տիտղոս, ֆուտբոլիստի իրավունքները տրվեցին իտալական «Բրեշիա» ակումբին, որը խաղում էր Իտալիայի Սերիա Բ֊ում։ Երկու մրցաշրջանների ընթացքում նրան հաջողվեց թիմի հետ միասին դուրս գալ Սերիա Ա, որից հետո էլ նորից դուրս թռավ ետ՝ Սերիա Բ։ 1994 թվականին ռումինացին տեղափոխվեց «Բարսելոնա», որի հետ նույնպես երկու մրցաշրջան անկացնելով չնվաճեց ոչ մի գավաթ։

Թուրքիա 
1996 թվականին թուրքական «Գալաթասարայ» ակումբ տեղափոխությունը Հաջիի համար ավելի հաջող դարձավ։ Այնտեղ նա դարձավ թիմի առաջնորդը և երկրպագուների սիրած ֆուտբոլիստը։ Թիմի գլխավոր մարզիչ Ֆատիհ Տերիմը խաղային տակտիկան հիմնեց հենց նրա վրա։ 2000 թվականին, իր կարիերայի մայրամուտում, Հաջին հաղթեց ՈՒԵՖԱ գավաթը և ՈՒԵՖԱ սուպերգավաթը։

Հավաքական 
Հաջին Ռումինիայի հավաքականում հանդես է եկել սկսած 1983 թվականից, և արդեն 1984 թվականին նրա թիմի կազմում մեկնեց Եվրոպայի առաջնությանը, որտեղ ռումինացիները հայտնվեցին իրենց խմբի վերջին հորիզոնականում։ Նրա ամենալավ նվաճումը եղել է այն, որ նա հավաքականի կազմում կարողացել է 1994 թվականին դուրս գալ աշխարհի առաջնության 1/4 եզրափակիչ, որտեղ ռումինացիները խմբից դուրս էին եկել առաջին հորիզոնականով, իսկ 1/8 եզրափակչում կարողացել էին հիմնական ժամանակում հաղթել Արգենտինայի հավաքականին և վերջին խաղում միայն տասնմեկ մետրանոց հարվածաշարով զիջեցին Շվեդիայի հավաքականին։ 1998 թվականի աշխարհի առաջնությունից հետո Հաջին որոշում ընդունեց հեռանալ հավաքականից, բայց, երբ թիմը հայտնվեց Եվրո 2000֊ում, նա վերադարձավ և օգնեց թիմին դուրս գալ «մահացու խմբից», որտեղ նրանք պայքարում էին Անգլիայի, Գերմանիայի և Պորտուգալիայի հավաքականների դեմ։

Մարզիչի կարիերա 
«Գալաթասարայ»֊ում իր ելույթները գրեթե ավարտելուց հետո, 2001 թվականին, Հաջին նշանակվեց Ռումինիայի հավաքականի գլխավոր մարզիչ, որի հետ չկարողացավ հայտնվել 2002 թվականի աշխարհի առաջնությունում, որից հետո հեռացավ զբաղեցրած պաշտոնից։

2003 թվականին նա ոչ այնքան հաջող աշխատանքային փորձ ձեռք բերեց թուրքական «Բուրսասպոր»֊ում։ Սակայն «Գալաթասարայ» վերադառնալով որպես մարզիչ, նրա համար հաջողությամբ պսակվեց․ 2005 թվականին նրանք կարողացան հաղթել երկրի գավաթը։

2006 թվականին նա փոխարինելու եկավ «Պոլիտեխնիկ»֊ի այդ ժամանակվա գլխավոր մարզիչին։

2007 թվականի հունիսին Հաջին գլխավորեց «Ստյաուա», որի հետ նրան չհաջողվեց նոր մրցաշրջանը մեկնարկել բարձրագույն առաջնությունում։ Անտեսելով այն հանգամանքը, որ նա կարողացավ որակավորման փուլերում հերթական անգամ հաղթել լեհական «Զագլեմբե»֊ին և բելառուսական «ԲԱՏԵ»֊ին, թիմը հայտնվեց Չեմպիոնների լիգայի 2007-2008 մրցաշրջանի հիմնական խաղերում, անմիջապես առաջին հանդիպումից հետո, որտեղ թիմը պարտվեց պրագյան «Սլավիա»֊յին, նրան ուղարկեցին թոշակի։

2010 թվականի հոկտեմբերի 21֊ին նա մեկ ու կես տարի ժամկետով «Գալաթասարայ» ակումբի հետ պայմանագիր ստորագրեց։

Նվաճումներ

Որպես խաղացող 
Ստյաուա
 Ռումինիայի չեմպիոն (3):1986-1987, 1987-1988, 1988-1989
 Ռումինիայի գավաթի հաղթող (3)։ 1986-1987, 1987-1988, 1988-1989
 ՈՒԵՖԱ սուպերգավաթակիր. 1986
 Եվրոպական չեմպիոնների գավաթի եզրափակչի մասնակից․ 1988-1989
Ռեալ Մադրիդ
 Իսպանիայի սուպերգավաթի հաղթող. 1990
Բրեշիա
 Իտալական Սերիա Բ֊ի հաղթող. 1991-1992
 Անգլո֊իտալական գավաթի հաղթող. 1993-1994
Բարսելոնա
 Իսպանիայի սուպերգավաթի հաղթող. 1994
Галатасарай
 Թուրքիայի չեմպիոն (4)։ 1996-1997, 1997-1998, 1998-1999, 1999-2000
 Թուրքիայի գավաթի հաղթող (2)։ 1998-1999, 1999-2000
 ՈՒԵՖԱ սուպերգավաթի հաղթող. 2000
 ՈՒԵՖԱ գավաթի հաղթող։ 1999-2000

Որպես մարզիչ

Գալաթասարայ 
 Թուրքիայի գավաթի նվաճող։ 2004-2005

Անձնական նվաճում 
 Մտել է FIFA 100֊ի կազմ։ 2004

Ծանոթագրություններ

Արտաքին հղումներ 
 Անձնական կայք 
 Կարպատյան Մարադոնա  Հրատարակումը ռուսական Чемпионат.ру կայքում 
 Հայջիի էջը իր Ակադեմիայի կայքում 

Ֆուտբոլային մարզիչներ այբբենական կարգով
Ռեալ Մադրիդի ֆուտբոլիստներ
Թուրքական Սուպեր լիգայի ֆուտբոլիստներ
Ֆուտբոլի կիսապաշտպաններ
Լա Լիգայի ֆուտբոլիստներ
ՅՈՒՆԻՍԵՖ-ի բարի կամքի դեսպաններ
Իտալիայի լեգեոներ ֆուտբոլիստներ